বিশ্বায়নের এ যুগে জীবন অত্যন্ত প্রতিযোগিতাময় ও সংগ্রামমূখর। এরূপ প্রতিযোগিতাময় ও সংগ্রামূখর জীবনে টিকে থেকে সাফল্যের স্বর্ণ শিখরে উঠতে শিক্ষা প্রতিষ্ঠান প্রধান নিয়ামক হিসেবে কাজ করে। সৎ, যোগ্য ও বিবেকবান নাগরিক তৈরীর উর্বর ক্ষেত্র হচ্ছে শিক্ষা প্রতিষ্ঠান। একবিংশ শতাব্দীর কঠিন প্রতিযোগিতামূলক এ বিশ্বে শুধু প্রাচীন পুথিগত বিদ্যাই একজন পরিপূর্ণ নাগরিক গড়তে যথেষ্ট নয়। একটি জাতির উন্নয়ন ও প্রগতির মূল সূচক মানব সম্পদ। শিক্ষা মানব সম্পদ সৃষ্টির প্রধান হাতিয়ার। শিক্ষাবিহীন কোন জাতির উন্নতি যেমন সম্ভব নয়, তেমনি সম্ভব নয় জাতিকে মর্যাদার আসনে প্রতিষ্ঠিত করা।